Saɛdi Qasi ilul ass n 08-02-1980 di lɛerc n At leqṣer, taddart n bummazel, adrum n At hemmal. Yeɣra deg uɣerbaz amenzu, alemmas d tsenawit n At leqṣer i deg i d-yewwi lBac deg useggas n 1999, dayen id asyefkan tagnit ad iɣer di tseddawit n lezzayer tasuqilt. Umbaɛd yewwi-d turagt n usuɣel di 2003. Yuɣal yeɣra di tseddawit n tizi uzzu deg ugezdu n tmaziɣt, ma d tura ad t-ayen ay tt-heyyi le majistre di tsekla tamaziɣt, daɣen d aselmad n tsuqilt deg ugezdu n tutlayt d yidles n tmaziɣt di tizi uzzu. Ixeddem tamedyazt seg wasmi meẓẓi mi yebda yeqqar deg uɣerbaz alemmas mi yebda, tamedyazt-is tezga deg unnar ar ass-a.